‘রাজ্যে জাল ওষুধের ছড়াছড়ি’ শাসক দলের বিরুদ্ধে লাটাগুড়ি থেকে সরব মীনাক্ষী

লাটাগুড়ি: লাটাগুড়িতে (Lagaguri) দেড়মাসের শিশুর ভ্যাকসিন (Vaccine) নেওয়ার পরেই মৃত্যু ঘিরে উত্তপ্ত রাজ্য রাজনীতি। এই ঘটনার ঘিরে লাটাগুড়ি থেকে শুক্রবার রাজ্যের শাসকদলের (TMC) বিরুদ্ধে সুর চড়ালেন সিপিমের মীনাক্ষী মুখার্জি (Meenakshi Mukherjee) ।

মীনাক্ষী বলেন, “পশ্চিমবঙ্গে জাল ওষুধের ছড়াছড়ি, যেভাবে চলছে জাল ওষুধ এবং সরকার নিজে বলছে যে জাল ওষুধ। জাল ওষুধ ড্রাগ কন্ট্রোলার একটার পর একটা ব্যান করছে। মীনাক্ষী বলেন, আমরা মেদিনীপুরে দেখলাম। আরও একজন প্রসূতি মা জাল স্যালাইনের জন্য মরে গেল। এই আতঙ্কটা গোটা রাজ্যের মানুষকে ঘিরে রেখেছে।”

শুক্রবার ক্রান্তি ব্লকের লাটাগুড়িতে  শাসকদলের বিরুদ্ধে এইভাবেই সরব হন মীনাক্ষী। এদিন সকালেই তিনি চলে আসেন লাটাগুড়িতে। ‌ দেড় মাসের একটি শিশুর ভ্যাকসিন নেওয়ার পরই মৃত্যু হয়।

আরও পড়ুন: ব্যক্তি জীবিত, কিন্তু ভোটার তালিকায় মৃত ! শোরগোল মুর্শিদাবাদে

সেই শিশুটির বাড়িতে গিয়ে পরিবারের সদস্যদের সঙ্গে কথা বলেন তিনি। পরিবারের পাশে থাকার আশ্বাস দেন।

সেখানে গিয়ে তিনি বলেন,”মৃতের পরিবারের সদস্যরা জানিয়েছেন ভ্যাকসিন নেওয়ার পর আরও একটা শিশু অসুস্থ হয়ে পড়েছে। পরিবারের সদস্যরা চান ওষুধের জন্য যদি এটা হয়ে থাকে তাহলে এটা দ্রুত ধরা দরকার। আর যাতে কোন শিশুর এই পরিস্থিতি না হয়।”

তিনি আরও বলেন,” এখানে একটি নতুন ব্লক হয়েছে, ব্লক স্বাস্থ্য আধিকারিক রয়েছেন, কিন্তু তার কোনও সঠিক পরিকাঠামো নেই।”

সেই  সঙ্গে পরিবারটির পাশে যাতে সবাই থাকে তার আহ্বান জানান তিনি।

অন্যদিকে মৃত শিশুটির পিতা জানান,” একজন ম্যাজিস্ট্রেটের উপস্থিতিতে ভিডিওগ্রাফির মাধ্যমে পোস্টমর্টেম করতে হবে। এবং এই ঘটনায় যিনি দোষী যাতে তার বিরুদ্ধে ব্যবস্থা নেওয়া হয়।”

এদিন মীনাক্ষী মুখার্জীর সঙ্গে ছিলেন ডিওয়াইএফআইয়ের রাজ্য সভাপতি ধ্রুবজ্যোতি সাহা, রাজ্য কমিটির সদস্য প্রদীপ দে, জেলা সম্পাদক শুভায়ু পাল, জেলা সভাপতি অর্পণ পাল সহ জেলা নেতৃত্বরা।